**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL GIRDOMOJO VANDENS REIKMĖS bei sodiniAMS ir gėlynAMS laistyTI vartojamo vandens normų patvirtinimo**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2010, Nr. 25-1177, Nr. 84-4406, Nr. 86-4525; 2011, Nr. 52-2504, Nr. 155‑7354; 2012, Nr. 136-6958, Nr. 154-7935) 6 straipsnio 30 punktu, Lietuvos Respublikos statybos ir urbanistikos ministerijos ir Lietuvos Respublikos aplinkos apsaugos departamento 1991 m. birželio 24 d. įsakymo Nr. 79/76 „Vandens vartojimo normos RSN 26-90“ 10 ir 11 punktais ir atsižvelgdama į AB „Klaipėdos vanduo“ 2013-01-09 raštą Nr. 2013/S.01-105 „Dėl šalto ir karšto vandens suvartojimo normų patvirtinimo“, Klaipėdos miesto savivaldybės taryba nusprendžia:

1. Patvirtinti girdomojo vandens reikmės normas (1 priedas).

2. Patvirtinti sodiniams ir gėlynams laistyti vartojamo vandens normas (2 priedas).

3. Nustatyti, kad 1 ir 2 punktais patvirtintos vandens suvartojimo normos taikomos, kai vanduo tiekiamas centralizuotai, bet nėra įrengti vandens apskaitos prietaisai vandeniui apskaityti, arba tokie prietaisai yra, tačiau jie, vadovaujantis Lietuvos Respublikos teisės aktais, negali būti naudojami atsiskaitymui.

4. Skelbti apie šį sprendimą vietinėje spaudoje ir visą sprendimo tekstą Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Skirmantas Adašiūnas, tel. 39 60 82

2013-03-04